b'\n_START_ARTICLE_\nErmin \xc5\xa0iljak\n_START_SECTION_\n\xc5\xa0portna kariera\n_START_PARAGRAPH_\n\xc5\xa0iljak je kot mladinec igral za NK Ilirija, \xc4\x8dlansko kariero pa je za\xc4\x8del pri klubu NK Svoboda v slovenski ligi v sezoni 1992/93, ko je dosegel \xc5\xa1estnajst golov na \xc5\xa1tiridesetih tekmah. V sezoni 1993/94 je prestopil v NK Olimpija, kjer se je uveljavil kot dober strelec, v sezoni 1995/96 je bil prvi strelec lige s petindvajsetimi goli. Skupno je za Olimpijo odigral 78 tekem, na katerih je dosegel 58 golov, ter s klubom osvojil dva naslova dr\xc5\xbeavnega prvaka in en pokalni naslov. V nadaljevanju kariere je igral za klube SC Bastia, Servette FC, Hammarby IF, Panionios F.C., Dalian Shide in R.E. Mouscron._NEWLINE_Za slovensko reprezentanco je odigral 48 tekem, na katerih je dosegel \xc5\xa1tirinajst golov. Nastopil je tudi na Evropskem prvenstvu 2000.'